Gullmedalje

En gullmedalje er en medalje som gis til vinneren av en konkurranse, ofte en idrettskonkurranse, som de Olympiske leker, Norgesmesterskap, osv. eller for stor sportslig prestasjon over lengre tid, slik som Aftenpostens gullmedalje. Også innen forskning utdeles gullmedaljer. Nobelprisvinnere er blant dem som mottar en gullmedalje, og H.M. Kongens gullmedalje tildeles fremragende, yngre forskere.

I sportskonkurranser tildeles gjerne vinnere av andre- og tredjeplass henholdsvis en sølvmedalje og en bronsemedalje. I de første olympiske leker var derimot sølvmedaljen for førsteplass og bronsemedaljen for andreplass.

Gullmedalje kan også utdeles som sekundærpris. Dette gjelder spesielt i sammenheng med ærespriser hvor de nominerte som ikke fikk æresprisen gjerne mottar en gullmedalje.

Kategori:Trofeer
Medalje
Kategori:Sportsterminologi

de:Medaille#Sportmedaillen